26. jún – Medzinárodný deň proti zneužívaniu drog a nezákonnému obchodovaniu s nimi

ZDRAVIE je nosnou témou tohtoročnej kampane venovanej svetovému problému v drogovej oblasti, ktorý každoročne pripadá na 26. júna a je všeobecne medzi verejnosťou známy pod názvom Medzinárodný deň proti zneužívaniu drog a nezákonnému obchodovaniu s nimi.  
UNODC si v kampani na rok 2010 s názvom "Mysli na zdravie - nie na drogy" kladie za cieľ informovať verejnosť a najmä mladých ľudí, o škodlivých účinkoch drog na ich zdravie, ktoré sú pod medzinárodnou kontrolou.
Výkonný riaditeľ UNODC, pán Antonio Maria Costa sa k tejto téme vyjadril na 53. zasadnutí CND v marci roku 2010. Pripomenul účastníkom zasadnutia, že zdravie je jadrom medzinárodného systému kontroly drog. 
Táto blížiaca sa celosvetová kampaň vyzýva mladých ľudí, ktorí sú dvakrát tak náchylní začať užívať drogy než dospelí, k ochrane ich zdravia. Prvým krokom je získať fakty              o drogách a o ich škodlivých účinkoch. 
K tejto kampani sa môžu pripojiť bez obmedzenia rodičia, učitelia a ďalšie zainteresované osoby. Existuje niekoľko spôsobov, ako sa zapojiť, vrátane šírenia informácií o kampani a organizovanie informačných a inštitucionálnych akcií pri príležitosti Medzinárodného dňa proti zneužívaniu drog a nezákonnému obchodovaniu s nimi.